hotchpotch/miracl-hf-unified huggingface dataset:
พรรณชื่น รื่นศิริ
คุณหญิง พรรณชื่น รื่นศิริ (7 เมษายน พ.ศ. 2472 — 4 ตุลาคม พ.ศ. 2551) อดีตผู้อำนวยการโรงเรียนเตรียมอุดมศึกษาและโรงเรียนบดินทรเดชา (สิงห์ สิงหเสนี) และประธานมูลนิธิคุณหญิงพรรณชื่น รื่นศิริ
คุณหญิง พรรณชื่น (ชวนะลิขิกร) รื่นศิริ เกิดเมื่อวันที่ 7 เมษายน พ.ศ. 2472 เป็นธิดาของพลตรี พระยาทรงอักษร (ชวน ชวนะลิขิกร) กับคุณหญิงผิว ทรงอักษร (ผิว ชวนะลิขิกร เข้าศึกษาที่โรงเรียนเขมะสิริอนุสรณ์และโรงเรียนเตรียมอุดมศึกษาแห่งจุฬาลงกรณ์มหาวิทยาลัย รุ่นที่ 7 สำเร็จการศึกษาอักษรศาสตร์บัณฑิต จุฬาลงกรณ์มหาวิทยาลัย (อ.บ., อนุปริญญา ค.บ.) และบรรจุเข้ารับราชการเป็นครูตรี แผนกวิชาภาษาอังกฤษ โรงเรียนเตรียมอุดมศึกษาหลังสำเร็จการศึกษาแล้ว ก่อนที่จะได้เป็นหัวหน้าตึก 3 โรงเรียนเตรียมอุดมศึกษา ในปี พ.ศ. 2516 ท่านได้ย้ายไปดำรงตำแหน่งเป็นผู้อำนวยการโรงเรียนบดินทรเดชา (สิงห์ สิงหเสนี) ซึ่งท่านเป็นผู้อำนวยการคนแรกที่ไปบุกเบิก ณ สถานที่ปัจจุบันอีกด้วย ก่อนจะย้ายกลับมาเป็นผู้อำนวยการโรงเรียนเตรียมอุดมศึกษาในปี พ.ศ. 2522 และได้ปฏิบัติหน้าที่ผู้ตรวจราชการกรมสามัญศึกษา กระทรวงศึกษาธิการอีกด้วย นับว่าคุณหญิงพรรณชื่น รื่นศิริเป็นผู้อำนวยการโรงเรียนระดับ 9 คนแรกของโรงเรียนเตรียมอุดมศึกษาที่ได้รับตำแหน่งนี้
ในขณะดำรงตำแหน่งผู้อำนวยการโรงเรียนเตรียมอุดมศึกษา ท่านได้พัฒนาโรงเรียนในหลายๆ ด้าน อาทิ ด้านวิชาการ มีการเปิดรายวิชาพื้นฐานวิชาอาชีพ ตามหลักสูตรมัธยมศึกษาตอนปลาย พ.ศ. 2524 รวมทั้งปรับปรุงการเรียนการสอนให้เป็นไปตามหลักสูตร 3 ปี ซึ่งเป็นครั้งแรกของประเทศไทยและโรงเรียนเตรียมอุดมศึกษาได้ริเริ่มการเรียนการสอนวิชาคอมพิวเตอร์ จัดห้อง 57 ซึ่งเคยเป็นห้องทำงานของ ฯพณฯ ศาสตราจารย์ หม่อมหลวงปิ่น มาลากุล ให้เป็นห้อง ฯพณฯ ศาสตราจารย์ หม่อมหลวงปิ่น มาลากุล เป็นต้น
ด้านอาคารสถานที่ มีการก่อสร้างหอประชุม ตึก 9 ตึกศิลปะ และตึก 50 ปี และในการฉลอง 50 ปีโรงเรียนเตรียมอุดมศึกษา ซึ่งในวาระนี้ได้มีการจัดทำหนังสือ 50 ปีโรงเรียนเตรียมอุดมศึกษาด้วย คุณหญิงพรรณชื่นมีข้อคิดที่เป็นที่รู้จักคือ ""ผู้ที่เป็นครูและมีจิตใจเป็นครูนั้น ความสุขคือความสำเร็จและความเจริญก้าวหน้าของศิษย์""
คุณหญิงพรรณชื่นได้ก่อตั้งมูลนิธิคุณหญิงพรรณชื่น รื่นศิริและเป็นประธานมูลนิธิ ตลอดจนเป็นนายกสมาคมสตรีอาสาสมัครรักษาดินแดน และด้วยคุณงามความดีที่ได้กระทำมา ท่านจึงได้รับพระราชทานเครื่องราชอิสริยาภรณ์ดังนี้คุณหญิงพรรณชื่น รื่นศิริถึงแก่อนิจกรรมด้วยโรคมะเร็งตับ หลังรับการรักษาที่โรงพยาบาลศิริราช เมื่อวันที่ 4 ตุลาคม พ.ศ. 2551 สิริอายุได้ 79 ปี การนี้ ทรงพระกรุณาโปรดเกล้าฯ พระราชทานน้ำหลวงอาบศพ พระราชทานโกศแปดเหลี่ยม ฉัตรเบญจาตั้งประดับ กับรับศพไว้ในพระบรมราชานุเคราะห์ มีพระพิธีธรรมสวดพระอภิธรรมเวลากลางคืน กำหนด 3 คืน ณ ศาลากวีนิรมิต (ศาลากลางน้ำ) วัดเทพศิรินทราวาส เขตป้อมปราบศัตรูพ่าย กรุงเทพมหานคร และในวันอาทิตย์ที่ ๒๒ กุมภาพันธ์ ๒๕๕๒ เวลา ๑๗.๐๐ น. สมเด็จพระเทพรัตนราชสุดา ฯ สยามบรมราชกุมารี ทรงพระกรุณาโปรดเกล้าฯ เสด็จพระราชดำเนินไปในการพระราชทานเพลิงศพคุณหญิงพรรณชื่น รื่นศิริ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร
รัฐโลกวิสัย
รัฐโลกวิสัย หรือ รัฐฆราวาส () เป็นแนวคิดสืบเนื่องมาจากหลักฆราวาสนิยม (secularism) ที่ให้รัฐมีหรือแสดงความเป็นกลางในประเด็นทางศาสนา โดยไม่สนับสนุนทั้งศาสนาและการไม่มีศาสนา รัฐฆราวาสยังพึงปฏิบัติกับพลเมืองทุกคนอย่างเท่าเทียมกัน ไม่ว่าเขาเหล่านั้นถือศาสนาใด ในการนี้ รัฐพึงเลี่ยงการให้ความสำคัญแก่พลเมืองเพราะถือหรือไม่ถือศาสนาใด รัฐฆราวาสไม่พึงมีศาสนาประจำรัฐ ถึงแม้ว่าการไม่มีศาสนาประจำรัฐจะไม่ได้หมายความว่ารัฐนั้นเป็นฆราวาสเต็มตัวก็ตาม อย่างไรก็ดี รัฐที่เป็นฆราวาสอย่างแท้จริงนั้นพึงดำเนินการปกครองบ้านเมืองโดยปราศจากอิทธิพลจากศาสนา และพึงให้องค์การศาสนาปกครองตนเองโดยปราศจากอิทธิพลของรัฐ ตามหลักการแยกศาสนจักรกับอาณาจักร
ในทางประวัติศาสตร์แล้ว การทำให้รัฐกลายเป็นฆราวาสนั้นมักเกี่ยวข้องกับการให้เสรีภาพทางศาสนา เลิกศาสนาประจำรัฐ เลิกสนับสนุนทางการเงินแก่ศาสนา สร้างระบบกฎหมายและการศึกษาที่ปราศจากอิทธิพลของศาสนา ยอมให้พลเมืองเปลี่ยนหรือเลิกนับถือศาสนา และยอมให้มีผู้นำที่มาจากความเชื่อใดก็ได้
ในทางปฏิบัติ ไม่ใช่ทุกรัฐที่เป็นฆราวาสในทางกฎหมายจะมีความเป็นฆราวาสโดยสิ้นเชิง ยกตัวอย่างในฝรั่งเศสและสเปนที่รัฐธรรมนูญกำหนดให้เป็นรัฐฆราวาส แต่ก็ยังถือวันหยุดทางศาสนาคริสต์เป็นวันหยุดราชการอยู่ ทั้งรัฐก็ยังให้ค่าตอบแทนแก่ครูบาอาจารย์ในโรงเรียนแคทอลิก นอกจากนี้ ในรัฐยุโรปบางรัฐ นิกายหลักบางนิกายในศาสนาคริสต์และศาสนาอื่นยังต้องอาศัยรัฐเป็นแหล่งการเงินสำหรับการกุศล
ในสหรัฐที่ซึ่งกฎหมายกำหนดให้เป็นรัฐฆราวาส มีหลักการเลือกทำบุญ (charitable choice) ที่ให้องค์การศาสนาและองค์การที่ไม่เกี่ยวก้บศาสนาสามารถขอรับความช่วยเหลือทางการเงินจากรัฐ และรัฐสามารถสนับสนุนโดยได้ประเมินจากผลลัพธ์ที่คาดว่าจะเกิดแก่สังคม หรือแก่ผู้รับประโยชน์จากองค์การเหล่านี้ ดังนั้น ก็เหมือนรัฐยังสนับสนุนศาสนาอยู่อย่างกลาย ๆ
หลายรัฐฆราวาสในปัจจุบันอาจมีร่องรอยทางศาสนาตกค้างอยู่ในระบบกฎหมาย เช่น ในสหราชอาณาจักรที่ซึ่ง "พระราชบัญญัติการสาบานราชาภิเษก ค.ศ. 1688" (Coronation Oath Act 1688) กำหนดให้ประมุขแห่งรัฐต้องสาบานว่า จะบำรุงรักษาคริสตจักรแห่งอังกฤษ และในสภาขุนนางยังมีที่นั่งสำหรับสมาชิกอาวุโส 26 คนจากคณะสงฆ์ในคริสต์จักรแห่งอังกฤษ ซึ่งเรียก ขุนนางจิตวิญญาณ (Lords Spiritual)
นอกจากการเปลี่ยนผ่านจากรัฐศาสนาไปเป็นรัฐฆราวาสแล้ว การเปลี่ยนผ่านแบบตรงกันข้ามก็มี เช่น กรณีอิหร่านที่รัฐฆราวาสของราชวงศ์ปาห์ลาวีถูกแทนที่ด้วยสาธารณรัฐอิสลาม
สวนผีเสื้อสายทิพย์
สวนผีเสื้อสายทิพย์ เป็นสถานจัดแสดงผีเสื้อหลายพันธุ์ และมี ฟาร์มผีเสื้อ ร้านขายของที่ระลึก พิพิธภัณฑ์ผึ้ง และ สวนกล้วยไม้ เปิดให้เข้าชมทุกวันตั้งแต่เวลา 8.30–17.30 นาฬิกา.
สวนผีเสื้อสายทิพย์ ตั้งอยู่ที่ ทางหลวงหมายเลข 36 หากจากถนนสุขุมวิทแยกซ้ายบริเวณตลาดบางพระตามทางที่จะไปสวนสัตว์เปิดเขาเขียว
ในอำเภอศรีราชา จังหวัดชลบุรี
ถนนเลี่ยงเมืองบางบ่อ
ถนนเลี่ยงเมืองบางบ่อ หรือ ทางหลวงแผ่นดินหมายเลข 3413 สายทางเข้าบางบ่อ เป็นถนนที่อยู่ในเขตอำเภอบางบ่อ จังหวัดสมุทรปราการ มีแนวสายทางเริ่มจากถนนเทพารักษ์กิโลเมตรที่ 27 ขึ้นไปทางทิศเหนือ โค้งไปทางทิศตะวันออกเฉียงเหนือ ข้ามคลองสำโรง จากนั้นจึงโค้งไปทางทิศตะวันออก สิ้นสุดที่ถนนรัตนราช ซึ่งใกล้กับทางหลวงแผ่นดินหมายเลข 34 (บางนา-หนองไม้แดง) กิโลเมตรที่ 27 ลักษณะทางเป็นถนนลาดยางขนาด 2 ช่องจราจรพร้อมไหล่ทางตลอดเส้นทางระยะทาง 1.8 กิโลเมตร
ถนนเลี่ยงเมืองบางบ่อสร้างขึ้นเพื่อให้รถที่ต้องการไป-กลับระหว่างถนนเทพารักษ์กับทางหลวงแผ่นดินหมายเลข 34 สามารถไป-กลับได้โดยไม่ต้องผ่านตัวอำเภอบางบ่อ ซึ่งถนนรัตนราชช่วงตัวเมืองบางบ่อจะค่อนข้างแคบ เนื่องจากเป็นถนนขนาด 2 ช่องทางจราจรและไม่มีไหล่ทาง ทำให้การจราจรติดขัดในชั่วโมงเร่งด่วน
ไทยลีกดิวิชัน 1 ฤดูกาล 2552
ไทยลีกดิวิชัน 1 ฤดูกาล 2552 เป็นการแข่งขันฟุตบอลอาชีพของประเทศไทย โดยเป็นลีกระดับที่สองรองจาก ไทยพรีเมียร์ลีก มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นสู่ ไทยพรีเมียร์ลีก และ 3 ทีมตกชั้นไปยัง ลีกภูมิภาค ดิวิชัน 2
ก่อนหน้าที่การแข่งขันจะเริ่ม ทาง สมาคมฟุตบอลแห่งประเทศไทยฯ ได้มีนโยบายในการปรับปรุงการแข่งขันฟุตบอลอาชีพ ให้มีมาตรฐานสากลและได้รับการยอมรับ โดยได้มีการจัดตั้ง นิติบุคคลเพื่อทำการบริหาร และจัดการแข่งขันฟุตบอลอาชีพในประเทศไทยขึ้น จึงได้มีการจัดตั้ง บริษัท ไทยพรีเมียร์ลีก จำกัด ขึ้น โดยมี วิชิต แย้มบุญเรือง อดีตนัก ฟุตบอลทีมชาติไทย เป็นประธานกรรมการ และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารกิจการสโมสรฟุตบอลอาชีพให้ตามมาตรฐานตามที่ สมาพันธ์ฟุตบอลเอเชีย ได้วางไว้ โดยมีระเบียบหลักๆ ในการดำเนินการ ดังนี้สมาคมฟุตบอลแห่งประเทศไทยฯ ได้ตัดสินใจหาทีมมาแทนที่ สโมสรธนาคารกรุงเทพ เพื่อให้ลีกครบ 16 ทีม โดยก่อนเปิดฤดูกาลได้มีการเล่นเพลย์ออฟ 4 ทีมตกชั้นจาก ฤดูกาล 2551 มาแข่งขันเพื่อให้ทีมที่ชนะได้สิทธิเล่นแทน สโมสรธนาคารกรุงเทพ
"สิ้นสุดฤดูกาล วันเสาร์ที่ 17 ตุลาคม 2552
"ข้อมูลเมื่อ 17 ตุลาคม พ.ศ. 2552"
ไทยพรีเมียร์ลีก ฤดูกาล 2552
ไทยพรีเมียร์ลีก ฤดูกาล 2552 เป็นการแข่งขันฟุตบอลอาชีพระดับสุงสุดของ ประเทศไทย ภายใต้การบริหารของ บริษัท ไทยพรีเมียร์ลีก จำกัด และ สมาคมฟุตบอลแห่งประเทศไทยฯ จัดขึ้นเป็นครั้งที่ 13 ในปี พ.ศ. 2552 ฤดูกาลนี้มี 3 ทีมเพิ่มเข้ามาจาก ไทยลีกดิวิชัน 1 ได้แก่ เมืองทอง-หนองจอก ยูไนเต็ด, ศรีราชา เอฟซี และราชนาวี ระยอง โดยฤดูกาลนี้มีสนามแข่งขันกระจายอยู่ใน 8 จังหวัด
ก่อนหน้าที่การแข่งขันจะเริ่ม ทาง สมาคมฟุตบอลแห่งประเทศไทยฯ ได้มีนโยบายในการปรับปรุงการแข่งขันฟุตบอลอาชีพ ให้มีมาตรฐานสากลและได้รับการยอมรับ โดยได้มีการจัดตั้ง นิติบุคคลเพื่อทำการบริหาร และจัดการแข่งขันฟุตบอลอาชีพในประเทศไทยขึ้น จึงได้มีการจัดตั้ง บริษัท ไทยพรีเมียร์ลีก จำกัด ขึ้น โดยมี วิชิต แย้มบุญเรือง อดีตนัก ฟุตบอลทีมชาติไทย เป็นประธานกรรมการ และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารกิจการสโมสรฟุตบอลอาชีพให้ตามมาตรฐานตามที่ สมาพันธ์ฟุตบอลเอเชีย ได้วางไว้ โดยมีระเบียบหลักๆ ในการดำเนินการ ดังนี้
เข้าร่วมการแข่งขันในนาม สโมสรสินธนา
เปลื่ยนชื่อจาก สโมสรพนักงานยาสูบ
โอนสิทธิ์และเข้าร่วมการแข่งขันต่อจาก สโมสรธนาคารกรุงไทย
เปลื่ยนชื่อจาก สโมสรมหาวิทยาลัยกรุงเทพ
โอนสิทธิ์และเข้าร่วมการแข่งขันต่อจาก สโมสรโค้ก-บางพระ ชลบุรี
เปลื่ยนชื่อจาก ราชนาวีสโมสร
"สิ้นสุดฤดูกาล วันอาทิตย์ที่ 18 ตุลาคม พ.ศ. 2552
"ข้อมูลเมื่อ 11 ตุลาคม พ.ศ. 2552"
ทางหลวงแผ่นดินหมายเลข 3117
ทางหลวงแผ่นดินหมายเลข 3117 สายคลองด่าน - บางบ่อ เป็นทางหลวงที่อยู่ในเขตอำเภอบางบ่อ จังหวัดสมุทรปราการ ผ่านตำบลคลองด่าน ตำบลบางเพรียง และตำบลบางบ่อ มีแนวสายทางเริ่มจากถนนสุขุมวิทกิโลเมตรที่ 58 สิ้นสุดที่ทางหลวงแผ่นดินหมายเลข 34 (บางนา-หนองไม้แดง) กิโลเมตรที่ 27 ระยะทางรวมประมาณ 9.5 กิโลเมตร ถนนสายนี้แบ่งเป็น 2 ช่วง มีชื่อเรียกดังนี้
ถนนปานวิถี (Thanon Pan Withi) หรือ ถนนบางบ่อ-คลองด่าน (Thanon Bang Bo-Khlong Dan) เริ่มต้นจากถนนสุขุมวิทกิโลเมตรที่ 58 ใกล้กับโรงเรียนหลวงพ่อปานคลองด่านอนุสรณ์ ขึ้นไปทางทิศเหนือ ผ่านสามแยกถนนเทพารักษ์ และสุดเขตที่สะพานข้ามคลองสำโรง ระยะทางประมาณ 8 กิโลเมตร เป็นถนนลาดยาง 2 ช่องจราจรสวนทาง อยู่ในความดูแลของกรมทางหลวง
ถนนรัตนราช (Thanon Rattanarat) เริ่มต้นจากถนนปานวิถีช่วงที่บรรจบกับถนนเทพารักษ์ ผ่านเข้าตัวอำเภอบางบ่อ และขึ้นไปทางทิศเหนือ จนสิ้นสุดที่ถนนเทพรัตน ระยะทางประมาณ 2 กิโลเมตร เป็นถนนขนาด 2 ช่องจราจรสวนทาง ยกเว้นตั้งแต่หน้าสถานีตำรวจภูธรบางบ่อจนถึงแยกถนนเลี่ยงเมืองบางบ่อ จะเป็นถนน 4 ช่องจราจรสวนทาง อยู่ในความดูแลของเทศบาลตำบลบางบ่อ
ทางหลวงแผ่นดินหมายเลข 3117 ผ่านถนนสายหลักของจังหวัดสมุทรปราการ 2 สายคือ
เนยใส
เนยใส หรือ เนยเหลว เป็นเนยที่ได้จากการสกัดก้อนนมและน้ำออกจากไขมันเนย ผลิตจากการละลายเนยธรรมดา แล้วปล่อยให้ส่วนประกอบตกตะกอนแยกชั้นตามความหนาแน่น น้ำจะระเหยไป ของแข็งที่ลอยอยู่จะถูกตักออก ก้อนนมจะเหลือที่จมอยู่ที่ก้น ไขมันเนยตรงกลางจะถูกเทออกมาใช้เป็นเนยใส ส่วนประกอบอื่น ๆ ที่ไม่ใช่ไขมันเนยไม่มีประโยชน์อะไรและมักจะเททิ้งไป
เนยใสหรือฆี (ghee ออกเสียง กี) ของอินเดีย ทำจากนมวัวและนมควาย ชาวฮินดูเชื่อว่าบริสุทธิ์และศักดิ์สิทธิ์ นิยมใช้ในพิธีกรรมต่าง ๆ อย่างใช้แทนเชื้อเพลิงในการจุดบูชาเทพเจ้า นิยมนำมาทำขนมและอาหาร เชื่อว่าสามารถรักษาอาการท้องผูก โรคกระเพาะ รวมถึงทำให้ผิวพรรณดีได้
เนยใสมีจุดเกิดควัน (smoke point) สูงกว่าเนยธรรมดา ซึ่งจะทำให้อาหารไม่ไหม้และไม่มีควัน เป็นที่ต้องการในการทำอาหารบางอย่างเช่นการทอดหรือการผัดที่ใช้น้ำมันน้อย (sauté) เนยใสยังสามารถเก็บรักษาได้นานกว่าเนยสดอีกด้วย
เนยใส เป็นหนึ่งในเภสัช 5 ในทางพุทธศาสนาจัดว่าเป็น สัตตาหกาลิก คือของที่ภิกษุเก็บไว้ฉันได้ภายใน 7 วัน
บะหมี่ถ้วย
บะหมี่ถ้วย คือบะหมี่กึ่งสำเร็จรูปที่ผลิตมาพร้อมกับภาชนะ บรรจุในโฟมชนิด XPS หรือในถ้วยพลาสติกแข็ง เป็นที่รู้จักกันดีเนื่องจากมีราคาถูกและง่ายสำหรับการเตรียมอาหาร บะหมี่ถ้วยถูกผลิตเป็นครั้งแรกโดย นิสชิน ในชื่อ คัพ นูดเดิลส์ () ชื่อผลิตภัณฑ์ของประเทศอื่น ๆ เช่น คัพ นูดเดิล (Cup Noodle) ในประเทศญี่ปุ่น
บะหมี่ถ้วย เกิดจากการที่โมโมฟุคุ อันโดะ ผู้ที่คิดค้นบะหมี่กึ่งสำเร็จรูปออกมาเป็นคนแรก และได้ก่อตั้งโรงงานผลิตขึ้นมาและประสบความสำเร็จอย่างมากในประเทศญี่ปุ่น จึงได้ต่อยอดการขายออกไปยังต่างประเทศ เช่น สหรัฐอเมริกา แต่ทว่ายอดขายที่นั่นกลับไม่ประสบความสำเร็จเลย เนื่องจากชาวอเมริกันนอกจากที่ไม่ได้อยู่ในวัฒนธรรมที่รับประทานอาหารเส้นเป็นหลักแล้ว เมื่อชาวอเมริกันจะรับประทานจะเทก้อนบะหมี่ใส่ลงในถ้วยกาแฟ และใช้ช้อนชงกาแฟตักเส้นบะหมี่แทน เนื่องจากใช้ตะเกียบไม่เป็น จึงคิดค้นวิธีการที่จะให้ผู้คนที่ไม่มีชามและตะเกียบรับประทานได้สะดวกขึ้น อันเป็นที่มาของการที่มีบะหมี่ถ้วยและใช้ส้อมในการรับประทานในที่สุด
เซต (แก้ความกำกวม)
เซต สามารถหมายถึง
คราแวต
คราแวต (cravat) คือ ผ้าพันคอชนิดหนึ่งที่นิยมพันรอบคอ โดยมีรูปร่างต่าง ๆ ตั้งแต่โบว์, ปมคล้ายปมเนกไท ฯลฯ
คราแวตเกิดขึ้นในศตวรรษที่ 17 ซึ่งพระเจ้าหลุยส์ที่ 14 กษัตริย์แห่งฝรั่งเศสทอดพระเนตรเห็นผ้าพันคอของทหารโครเอเชีย (croat ซึ่งต่อมาน่าจะแผลงเป็น cravat) แล้วสนพระทัยและนำมาใช้จากนั้นข้าราชบริพารเลียนแบบ
คราแวตมีลักษณะคล้ายผ้าพันคอได้รับความนิยมทั้งยุโรปและเอเชีย โดยเฉพาะพระเจ้าชาลส์ที่ 2 แห่งอังกฤษ ในยุคนั้นผู้ชายนิยมผูกผ้าพันคอให้ดูสง่างาม ส่วนรูปแบบของคราแวตเริ่มมีความหลากหลายมากขึ้นทั้งผ้าฝ้าย ผ้าลินิน และผ้ามัสลิน แต่สียังมีเฉพาะแค่สีขาวและสีดำ
ในเอเชียมีการผูกผ้าพันคอตั้งแต่สมัยจักรพรรดิจิ๋นซี หลักฐานคือกองทัพทหารดินเผาที่ขุดค้นพบล้วนผูกผ้าพันคอทั้งสิ้น แต่หลังจากยุคราชวงศ์ฮั่นล่มสลายผ้าพันคอในประเทศจีนก็ถูกยกเลิกไป จนศตวรรษที่ 20 ได้กลับมาเป็นที่นิยมอีกครั้ง
จากนั้น Jesse Langsdorf ช่างตัดเสื้อชาวอเมริกันได้ออกแบบโดยการตัดผ้าเฉียง ๆ และจดสิทธิบัตรไว้ในปี ค.ศ. 1924 ถือเป็นการกำหนดรูปแบบของเน็กไทและผูกได้สะดวกมากขึ้น
สภาเด็กและเยาวชนจังหวัดสุราษฎร์ธานี
สภาเด็กและเยาวชนจังหวัดสุราษฎร์ธานี (Suratthani Children and Youth Council) เป็นองค์กรเด็กและเยาวชนในจังหวัดสุราษฎร์ธานีที่มีการดำเนินงานในด้านต่าง ๆ เข้าด้วยกันอย่างเป็นระบบ เพื่อแสวงหาแนวทางในการส่งเสริมและพัฒนาเด็กและเยาวชนภายในจังหวัดสุราษฎร์ธานี ภายใต้หลักการ “เด็กนำผู้ใหญ่หนุน” ซึ่งในปัจจุบันนี้สภาเด็กและเยาวชนจังหวัดสุราษฎร์ธานี ได้รับการสันบสนุนจากองค์การบริหารส่วนจังหวัดสุราษฎร์ธานี และสำนักงานพัฒนาสังคมและความมั่นคงของมนุษย์จังหวัดสุราษฎร์ธานี ภายใต้พระราชบัญญัติส่งเสริมการพัฒนาเด็กและเยาวชนแห่งชาติ พุทธศักราช 2550 โดยมีสำนักงานตั้งอยู่ที่สำนักงานพัฒนาสังคมและความมั่นคงของมนุษย์จังหวัดสุราษฎร์ธานี ซอยพิเศษ ตำบลขุนทะเล อำเภอเมืองฯ จังหวัดสุราษฎร์ธานี
สภาเด็กและเยาวชน เป็นองค์กรของเด็กและเยาวชน ในสังกัดกระทรวงการพัฒนาสังคมและความมั่นคงของมนุษย์ โดยจัดตั้งนำร่องใน 4 จังหวัด คือ เชียงราย สุรินทร์ ปราจีนบุรี และสตูล ต่อมารัฐบาลจึงเห็นชอบให้จัดตั้งสภาเด็กและเยาวชนทุกจังหวัด ซึ่งทางพัฒนาสังคมและความมั่นคงของมนุษย์จังหวัดสุราษฎร์ธานี ได้จัดตั้งเมื่อวันที่ 10 มิถุนายน พ.ศ. 2549 ซึ่งได้มีการคัดเลือกเด็กและเยาวชนในจังหวัดสุราษฎร์ธานี จำนวน 113 คนร่วมประชุม และแลกเปลี่ยนความคิดเห็นในประเด็นเกี่ยวกับการส่งเสริมและพัฒนาเด็กและเยาวชนในจังหวัดสุราษฎร์ธานี และคัดเลือกตัวแทนเด็กและเยาวชนปฏิบัติหน้าที่ประธานสภาเด็กและเยาวชน รองประธานสภาเด็กและเยาวชน พร้อมทั้งจัดตั้งสภาเด็กและเยาวชนจังหวัดสุราษฎร์ธานี อย่างเป็นทางการ ตามคำสั่งจังหวัดสุราษฎร์ธานี ที่ 149/2549 ลงวันที่ 11 กรกฎาคม 2549 เพื่อเป็นองค์กรกลางของเด็กและเยาวชนในระดังจังหวัด ทำหน้าที่เป็นตัวแทนของเด็กและเยาวชนในจังหวัดสุราษฎร์ธานี
พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 บัญญัติว่า สภาเด็กและเยาวชนจังหวัด มีหน้าที่
สภาเด็กและเยาวชนจังหวัดสุราษฎร์ธานี แบ่งการบริหารงานออกเป็น 4 ด้าน ได้แก่ ด้านอำนวยการ, ด้านกิจการสภา, ด้านบริหารทั่วไป และด้านสัมพันธ์ชุมชน มีคณะผู้บริหาร ประกอบด้วย ประธานสภา 1 คน รองประธานสภา 4 คน เยาวชนที่ปรึกษา 1 คน ผู้ทรงคุณวุฒิ 2 คน ผู้ตรวจการสภา 3 คน เลขานุการสภา 1 คน และผู้ช่วยเลขานุการสภา 3 คนรายชื่อประธานสภาเด็กและเยาวชนจังหวัดสุราษฎร์ธานี
นับตั้งแต่สภาเด็กและเยาวชนจังหวัดสุราษฎร์ธานี ได้จัดตั้งขึ้นเมื่อปี พุทธศักราช 2549 ภายใต้การนำของ นายศิริพงศ์ อริยสุนทรนักเรียน โรงเรียนสุราษฎร์ธานี รองประธานสภาเด็กและเยาวชนแห่งประเทศไทย และอดีตประธานสภาเด็กและเยาวชนจังหวัดสุราษฎร์ธานี คนแรก (ปัจจุบันกำลังศึกษาใน คณะรัฐศาสตร์ มหาวิทยาลัยธรรมศาสตร์) ได้มีการออกแบบโครงสร้างองค์การ และจัดทำวิสัยทัศน์ พันธกิจ รวมทั้งนำคณะกรรมการสภาเด็กและเยาวชน สมาชิกสภาเด็กและเยาวชน และเครือข่ายเด็กและเยาวชน ดำเนินกิจกรรม/โครงการ และเข้าร่วมกิจกรรมต่าง ทั้งในระดับจังหวัดและประเทศ ทำให้สภาเด็กและเยาวชนจังหวัดสุราษฎร์ธานี ได้รับการประเมินผลจากสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ ให้เป็น สภาเด็กและเยาวชนระดับดีเยี่ยม 1 ใน 5 อันดับแรกของประเทศ รวมทั้ง นายศิริพงศ์ อริยสุทร ได้รับการคัดเลือกเป็น เยาวชนนักพัฒนา และ เยาวชนดีเด่นแห่งชาติ สาขาพัฒนาเยาวชน บำเพ็ญประโยชน์ อาสาสมัคร สวัสดิการ และการส่งเสริมการมีส่วนร่วมของเยาวชน ปี 2551
วัดคีรีวัน
วัดคีรีวัน เป็นวัดเก่าแก่ มีพระแก้วมรกตองค์จำลองขนาดใหญ่ ทำจากเรซิน ประดิษฐานอยู่ที่พระวิหารบนยอดเขา ในสมัยก่อนวัดนี้เคยอยู่กลางทุ่งมาก่อน และได้ย้ายวัดไปอยู่ที่เขากะเหรี่ยง เดิมชื่อ วัดสว่างอารมณ์ ต่อมาวัดนี้จึงได้ย้ายไปอยู่ที่ภูเขาแห่งใหม่ และตั้งชื่อวัดใหม่ว่า วัดคีรีวัน โดยมีพระครูคีรีวนานุกูลโอภาโส (หลวงพ่อรี) เป็นเจ้าอาวาสประจำวัดแห่งนี้
วัดคีรีวันตั้งอยู่ที่ตำบล ศรีนาวา อำเภอ เมือง จ.นครนายก ไปตามทางถนนนครนายก-ท่าด่าน ห่างจากอำเภอเมืองนครนายก 9 กิโลเมตร
บริษัทแพร่สัญญาณแห่งชาติ
บริษัท การกระจายเสียงและแพร่ภาพแห่งชาติ (; ชื่อย่อ : เอ็นบีซี; NBC) เป็นเครือข่ายสถานีโทรทัศน์ของสหรัฐอเมริกา มีสำนักงานใหญ่ตั้งอยู่ที่อาคารจีอี ร็อกกีเฟลเลอร์ เซ็นเตอร์ ในนครนิวยอร์ก มีสมญานามว่า "เครือข่ายนกยูง'" (Peacock Network) ตามสัญลักษณ์ของสถานี ก่อตั้งเมื่อปี พ.ศ. 2469 โดยบริษัทวิทยุแห่งอเมริกา (Radio Corporation of America ชื่อย่อ: อาร์ซีเอ; RCA) โดยนับเป็นเครือข่ายโทรทัศน์แห่งแรกในสหรัฐอเมริกา ต่อมาในปี พ.ศ. 2500 เอ็นบีซี ได้เริ่มส่งสัญญาณโทรทัศน์สี นับว่าเป็นสถานีโทรทัศน์สีแห่งแรกของโลก ในปีพ.ศ. 2529 เจเนอรัล อิเล็กทริค (จีอี) เข้าซื้อกิจการเอ็นบีซี ด้วยมูลค่า 6,400 ล้านเหรียญ ต่อมาทางสถานีฯ เข้าเป็นส่วนหนึ่งของ "เอ็นบีซี ยูนิเวอร์แซล" ซึ่งเป็นองค์กรในเครือจีอี และวีวองดี เอ็นบีซีมีพนักงานประมาณ 10,000 คน และมีผู้ชม 112 ล้านครัวเรือน หรือร้อยละ 98.6 ของประเทศ นอกจากนี้เอ็นบีซียังมี สถานีร่วมอีก 10 สถานี และเกือบ 200 สถานี ที่สามารถรับชมได้ในสหรัฐอเมริกา
คุจิกิ รินเงย์
อดีตหัวหน้าหน่วยที่ 6 เป็นปู่ของเบียคุยะและผู้นำตระกูลคุจิกิในขณะนั้นเป็นคนคอยขัดเกลาให้เบียคุยะเป็นผู้นำตระกูลคุจิกิตั้งแต่ยังเล็กๆ ลักษณะการแต่งตัวเหมือนเบียคุยะแม้แต่ผ้าพันคอคาดว่าจะเป็นประเพณีของตระกลู
คุจิกิ ตอนที่เป็นหัวหน้าหน่วยจะอยู่ในรุ่นราวๆคลาวเดียวกับ อุราฮารา คิสึเกะ และพวกไวเซิร์ด คาดว่าจะมีอายุมากที่สุดใน 13 หน่วยพิทักษ์ในขณะนั้นรองลงมาจากหัวหน้าใหญ่ ยามาโมโตะ เก็นริวไซ ชิเงคุนิ
มนัสนันท์ พันเลิศวงศ์สกุล
มนัสนันท์ พันเลิศวงศ์สกุล (เกิด 4 เมษายน พ.ศ. 2526) ชื่อเล่น โดนัท ที่โรงพยาบาลพิษณุเวช จังหวัดพิษณุโลก มีพี่น้อง 3 คน เป็นคนบุตรที่ 2 ตอนเข้าวงการใหม่แรกๆ มนัสนันท์อยู่สังกัดอาร์เอส เมื่อหมดสัญญาก็ได้มาเซ็นสัญญากับสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ และหันไปทำงานเบื้องหลังแทน
โด่งดังจากละครเรื่อง "โจรปล้นใจ" และมีบทบาทในละครที่เป็นที่กล่าวถึงมากได้แก่ "เนตรพธู" จากละครเรื่อง "คุณหนูฉันทนา" และ "ณฤดี" หรือ "คุณดี๋" จากละครเรื่อง "ดอกส้มสีทอง" นอกจากนั้นยังมีเรื่อง"คู่กรรม 2", "รังนกบนปลายไม้", "ดงผู้ดี", "เวียงร้อยดาว" และ "สุดแค้นแสนรัก"โปรดิวเซอร์ ละครเวที เรื่อง the jaily island
สราวุธ มาตรทอง
สราวุธ มาตรทอง (ชื่อเล่น: อ้น เกิดเมื่อวันที่ 2 ตุลาคม พ.ศ. 2519) เป็นนักแสดงชาวไทย จบการศึกษาจากมหาวิทยาลัยราชภัฏพระนคร มีความชอบการท่องเที่ยวแบบ Naturist เป็นพิเศษ เข้าสู่วงการบันเทิงเมื่อปี พ.ศ. 2538 จากการ ชักชวนของ กมล ภู่วัฒนวนิชย์ แห่งบริษัทบรอดคาซท์ ไทยเทเลวิชั่น มีผลงานแสดงชิ้นแรกจาก "ใส่ไข่ อะไรเอ่ย", "6/16 ร้ายบริสุทธิ์" และมีผลงานสร้างชื่อคือละครเรื่อง "ฉลุย" และ "น้ำใสใจจริง" นอกจากนี้ยังได้ทำอัลบั้มประกอบละคร "ฉลุย" คู่กับ ทีน สราวุฒิ พุ่มทอง
มีผลงานภาพยนตร์เรื่อง "ความรักครั้งสุดท้าย" (2546) เคยได้รับการเสนอชื่อเข้าชิงรางวัลภาพยนตร์ไทย ชมรมวิจารณ์บันเทิง ครั้งที่ 12 สาขานักแสดงสมทบยอดเยี่ยมจากภาพยนตร์เรื่องนี้ และยังมีละครซิตคอมเรื่อง "เทวดาสาธุ"
นอกจากนี้ยังเคยเป็นดีเจให้กับ สถานีวิทยุ เรดิโอโหวต แซตเทิลไลท์ 93.5 MHz และยังเป็นพิธกร รายการเวเอฟเวอร์ ออกอากาศทางช่อง 3 ในวันเสาร์ เวลา 07.55-08.20 น.
ในเดือนตุลาคม พ.ศ. 2551 เจ้าตัวได้ยอมรับว่าคลิปหลุดทางอินเทอร์เน็ต ที่มีเพศสัมพันธ์กับหญิงสาวเป็นเจ้าตัวจริง คนที่เอาไปลงน่าจะเป็นคนที่พบโทรศัพท์ของตนเอง
เครือข่ายเยาวชนกู้ชาติ
เครือข่ายเยาวชนกู้ชาติ (Young People Alliance for Democracy : Young PAD) เป็นคณะกรรมการที่จัดตั้งโดยนิสิต นักศึกษากว่า 80 สถาบัน มีนายวสันต์ วานิชย์ เป็นผู้ประสานงาน มีจุดมุ่งหมายที่จะดำเนินกิจการให้ความรู้และส่งเสริมประชาธิปไตยสำหรับเด็กและเยาวชนโดยเฉพาะ
เครือข่ายเยาวชนกู้ชาติได้มีส่วนร่วมในการขับไล่สมัคร สุนทรเวชในช่วงปี พ.ศ. 2551
พันธมิตรเยาวชนเพื่อประชาธิปไตย ได้ก่อตั้งขึ้นเมื่อวันที่ 31 สิงหาคม พ.ศ. 2551 หลังจากการพบปะหารือของนิสิต นักศึกษา โดยมีตัวแทนจากมหาวิทยาลัยละประมาณ 2 คน รวมแล้วมี 20 มหาวิทยาลัย และจากสถาบันการศึกษาอื่นๆ อีก 5 แห่ง และมีการเปิดตัว ณ เวทีพันธมิตรประชาชนเพื่อประชาธิปไตย ทำเนียบรัฐบาล เมื่อวันที่ 4 กันยายน พ.ศ. 2551 ซึ่งประกอบด้วยนักเรียน นิสิต นักศึกษาจากมหาวิทยาลัย 20 แห่งและโรงเรียนระดับมัธยมศึกษาอีก 5 แห่ง ได้แก่
บูรณิจฉ์ รัตนวิเชียร
บูรณิจฉ์ รัตนวิเชียร (ชื่อเล่น:จอม นามปากกา: บอ.บู๋) นักเขียนชาวไทย และคอลัมนิสต์ในเครือสยามสปอร์ต
บูรณิจฉ์ รัตนวิเชียร เกิดเมื่อวันที่ 23 ธันวาคม พ.ศ. 2512 ที่กรุงเทพมหานคร เป็นศิษย์เก่าโรงเรียนกรุงเทพคริสเตียนวิทยาลัย และจบการศึกษาระดับมัธยมศึกษาตอนปลายจากโรงเรียนเตรียมอุดมศึกษา รุ่นที่48 และระดับปริญญาตรี ศิลปกรรมศาสตรบัณฑิต (ภาพพิมพ์) จากมหาวิทยาลัยรังสิต เป็นแฟนบอลพันธุ์แท้ทีมแมนเชสเตอร์ ยูไนเต็ด จากนั้นจึงเริ่มการทำงานเป็นกองบรรณาธิการหนังสือพิมพ์สตาร์ซอคเก้อร์รายวัน ตั้งแต่ปี พ.ศ. 2536 เป็นต้นมา ต่อมา เข้าเป็นพิธีกรรายการแฟนซ่า กีฬามันส์ ร่วมกับ อดิสรณ์ พึ่งยา จนถึงปี พ.ศ. 2551 ต่อมาในปัจจุบันก็ยังมีงานพากย์เกมฟุตบอลพรีเมียร์ลีก อังกฤษ ตั้งแต่ฤดูกาล 2013/2014 จนถึงฤดูกาล 2015/2016 ทางช่อง ซีทีเอช ผู้ถือลิขสิทธิ์ฟุตบอลพรีเมียร์ลีกอย่างเป็นทางการ โดยบรรยายเกมฟุตบอลร่วมกับคอลัมนิสต์สยามกีฬา-สตาร์ซอคเก้อร์ เคยเข้าแข่งขันรายการแฟนพันธุ์แท้เมื่อปี พ.ศ. 2543 และได้รับตำแหน่งสุดยอดแฟนพันธุ์แท้แมนเชสเตอร์ยูไนเต็ด
เสียงเสียดแทรก เพดานอ่อน ไม่ก้อง
เสียงเสียดแทรก เพดานอ่อน ไม่ก้อง () เป็นเสียงพยัญชนะที่มีใช้ในหลายภาษา เช่น ภาษาเยอรมัน, ภาษาสเปน, ภาษาโปรตุเกส, ภาษารัสเซีย, ภาษาจีนกลาง ฯลฯ แต่ไม่มีเสียงนี้ในภาษาไทย สัทอักษรสากลที่ใช้แทนเสียงนี้คือ /x/ และสัญลักษณ์ X-SAMPA คือ x เสียงนี้เป็นเสียงหนึ่งในบรรดาเสียงพยัญชนะในภาษาอังกฤษเก่า และยังคงปรากฏในบางภาษาถิ่นของภาษาอังกฤษปัจจุบัน
หลักเกณฑ์การทับศัพท์ภาษาต่างประเทศของราชบัณฑิตยสถานได้กำหนดให้เขียนทับศัพท์เสียง /x/ ในทุกภาษา (เท่าที่ได้กำหนดหลักเกณฑ์ไว้) ด้วย ค ยกเว้นภาษาอังกฤษให้ใช้ ก เมื่อเป็นตัวสะกด ส่วนภาษาจีนและภาษารัสเซียให้ใช้ ฮ อย่างไรก็ตาม ในการทับศัพท์ภาษารัสเซียนั้น ปัจจุบันนิยมใช้ ค แทนเสียงนี้ แม้แต่ในสิ่งพิมพ์ต่าง ๆ ที่มาจากราชบัณฑิตยสถานเอง ส่วนภาษาสเปน (ซึ่งพบเสียงนี้เป็นตัวสะกดท้ายพยางค์ไม่บ่อยนัก) บางคนนิยมทับศัพท์เสียงนี้ด้วย ฆ
ลักษณะต่าง ๆ ของเสียงเสียดแทรก เพดานอ่อน ไม่ก้อง ได้แก่
ถนนสุวินทวงศ์ (จังหวัดปราจีนบุรี)
ถนนสุวินทวงศ์ หรือ ทางหลวงแผ่นดินหมายเลข 319 สายหนองชะอม–พนมสารคาม เป็นทางหลวงในประเทศไทย เริ่มต้นแยกมาจากถนนสุวรรณศร (ทางหลวงแผ่นดินหมายเลข 33) ที่ทางแยกหนองชะอม บ้านหนองชะอม ตำบลโคกไม้ลาย อำเภอเมืองปราจีนบุรี จังหวัดปราจีนบุรี จากนั้นมุ่งลงทางทิศใต้ ผ่านตัวอำเภอเมืองปราจีนบุรี ข้ามแม่น้ำปราจีนบุรี จากนั้นผ่านบางส่วนของอำเภอศรีมหาโพธิ อำเภอศรีมโหสถ และไปบรรจบกับทางหลวงแผ่นดินหมายเลข 304 ที่ทางแยกหนองเค็ด ตำบลท่าถ่าน อำเภอพนมสารคาม จังหวัดฉะเชิงเทรา รวมระยะทางประมาณ 48 กิโลเมตร
วราวุธ ศิลปอาชา
นายวราวุธ ศิลปอาชา ประธานสโมสรฟุตบอลจังหวัดสุพรรณบุรี อดีตสมาชิกสภาผู้แทนราษฎร จังหวัดสุพรรณบุรี และอดีตรัฐมนตรีช่วยว่าการกระทรวงคมนาคม
นายวราวุธ ศิลปอาชา เกิดเมื่อวันที่ 11 กรกฎาคม พ.ศ. 2516 ที่แขวงบางขุนพรหม เขตพระนคร กรุงเทพมหานคร เป็นลูกชายคนสุดท้องของนายบรรหาร ศิลปอาชา อดีตหัวหน้าพรรคชาติไทยและอดีตนายกรัฐมนตรี กับคุณหญิงแจ่มใส ศิลปอาชา ด้านชีวิตครอบครัวสมรสกับนางสุวรรณา ศิลปอาชา (สกุลเดิม ไรวินท์) มีบุตรด้วยกัน 3 คน
นายวราวุธ ศิลปอาชา สำเร็จการศึกษาระดับปริญญาตรี สาขาวิศวกรรมเครื่องกล จากมหาวิทยาลัยคอลเลจลอนดอน ประเทศอังกฤษ และระดับปริญญาโท ด้านการบริหารธุรกิจ-การเงิน จากมหาวิทยาลัยวิสคอนซิน แมดิสัน ประเทศสหรัฐอเมริกา
นายวราวุธ ศิลปอาชา เริ่มเข้าสู่เส้นทางการเมืองตามบิดา โดยการเป็นสมาชิกสภาผู้แทนราษฎร จังหวัดสุพรรณบุรี ในปี พ.ศ. 2544 พ.ศ. 2548 และ พ.ศ. 2550 สังกัดพรรคชาติไทย และได้รับตำแหน่งรัฐมนตรีช่วยว่าการกระทรวงคมนาคม ในรัฐบาลของนายสมชาย วงศ์สวัสดิ์
ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งตุลาการศาลรัฐธรรมนูญตัดสินยุบพรรค
รายชื่อเรือสำราญที่ใหญ่ที่สุดในโลก
การวัดขนาดเรือสำราญใช้หน่วยวัดแบบ Gross tonnage โดยมีการรวบรวมการทำเป็นสถิติเรือสำราญทั่วโลกที่มีขนาดใหญ่ที่สุดในโลก โดยเริ่มบันทึกในปี ค.ศ. 1819หรือ พ.ศ. 2362 จนถึงปัจจุบัน โดยมีเรือที่มีขนาดใหญ่ดังต่อไปนี้  Gross Tonnage
รายนามบุคคลสำคัญจากโรงเรียนมัธยมวัดเบญจมบพิตร
รายนามศิษย์เก่าที่มีชื่อเสียงจาก โรงเรียนมัธยมวัดเบญจมบพิตร แยกตามสาขาอาชีพ
แพลไมรา
แพลไมรา (, ) หรือ ตัดมุร () เป็นนครเซมิติกโบราณในเขตผู้ว่าราชการฮอมส์ ประเทศซีเรียปัจจุบัน การค้นพบทางโบราณคดีย้อนไปถึงยุคหินใหม่และมีบันทึกนครครั้งแรกในต้นสหัสวรรษที่ 2 ก่อนคริสตกาล แพลไมราเปลี่ยนมือหลายโอกาสระหว่างจักรวรรดิต่าง ๆ ก่อนมาอยู่ในบังคับของจักรวรรดิโรมันในคริสต์ศตวรรษที่ 1
นครมีความมั่งคั่งจากคาราวานการค้า ชาวนครแพลไมรา ซึ่งเป็นพ่อค้าขึ้นชื่อ สถาปนาอาณานิคมตามเส้นทางสายไหมและดำเนินการทั่วจักรวรรดิโรมัน ความมั่งคั่งของแพลไมราทำให้สามารถสร้างโครงการมหึมาต่าง ๆ ได้ เช่น แนวเสาหินใหญ่ (Great Colonnade), วิหารเบล และสุสานหอคอยเด่น ชาวนครแพลไมราเป็นการผสมของชาวแอมะไรต์ (Amorites) แอมาเรียน (Arameans) และอาหรับ โครงสร้างสังคมของนครเป็นแบบชนเผ่า และผู้อยู่อาศัยพูดภาษาแพลไมรีน (ภาษาถิ่นของภาษาแอราเมอิก) ภาษากรีกใช้เพื่อความมุ่งหมายพาณิชย์และการทูต วัฒนธรรมของแพลไมราซึ่งได้รับอิทธิพลจากวัฒนธรรมกรีก-โรมัน ผลิตศิลปะและสถาปัตยกรรมโดดเด่นซึ่งรวมประเพณีตะวันออกและตะวันตก ผู้อยู่อาศัยของนครบูชาเทพเจ้าท้องถิ่นและเทพเจ้าเมโสโปเตเมียและอาหรับ
เมื่อคริสต์ศตวรรษที่ 3 แพลไมราเป็นศูนย์กลางภูมิภาครุ่งเรืองที่ถึงจุดสูงสุดของอำนาจในคริสต์ทศวรรษ 260 เมื่อพระมหากษัตริย์แพลไมรา โอเดนาธัส (Odaenathus) ทรงพิชิตจักรพรรดิเปอร์เซีย ซาปูร์ที่ 1 จากนั้นผู้สำเร็จราชการแผ่นดิน พระราชินีเซโนเบีย (Zenobia) สืบราชบัลลังก์ ผู้กบฏต่อโรมและสถาปนาจักรวรรดิพาลไมรีน ใน ค.ศ. 273 จักรพรรดิโรมัน ออเรเลียน (Aurelian) ทรงทำลายนครและภายหลังมีการฟื้นฟูในรัชกาลไดโอคลีเชียน แต่มีขนาดเล็กลง ชาวแพลไมรีนเข้ารีตศาสนาคริสต์ระหว่างคริสต์ศตวรรษที่ 4 และอิสลามในครึ่งหลังของคริสต์สหัสวรรษที่ 1 ซึ่งภาษาแพลไมรีนและกรีกถูกภาษาอาหรับเข้าแทนที่
ก่อน ค.ศ. 273 แพลไมรามีอัตตาณัติและขึ้นกับจังหวัดซีเรียของโรมัน โดยมีการจัดระเบียบการเมืองที่ได้รับอิทธิพลจากแบบจำลองนครรัฐกรีกระหว่างคริสต์ศตวรรษที่ 1–2 นครกลายเป็นโคโลเนียของโรมันระหว่างคริสต์ศตวรรษที่ 3 นำไปสู่การรวมสถาบันปกครองของโรมัน ก่อนกลายเป็นราชาธิปไตยใน ค.ศ. 260 ให้หลังการทำลายใน ค.ศ. 273 แพลไมรากลายเป็นศูนย์กลางขนาดเล็กภายใต้จักรวรรดิไบแซนไทน์และจักรวรรดิต่อ ๆ มา การถูกตีมูร์ทำลายใน ค.ศ. 1400 ลดขนาดลงเหลือหมู่บ้านเล็ก ๆ ภายใต้การปกครองของอาณัติฝรั่งเศส ใน ค.ศ. 1932 ผู้อยู่อาศัยถูกย้ายไปหมู่บ้านใหม่ ทัดมูร์ (Tadmur) และแหล่งโบราณสามารถขุดค้นได้ ใน ค.ศ. 2015 แพลไมราอยู่ในการควบคุมของรัฐอิสลามอิรักและลิแวนต์ (ISIL) ซึ่งต่อมาทำลายอาคารจำนวนหนึ่งของแหล่งนี้ ในเดือนมีนาคม ค.ศ. 2016 กำลังซีเรีย ซึ่งได้รับการสนับสนุนจากการโจมตีทางอากาศของรัสเซีย ผลักเข้านครและยึดนครคืนจาก ISIL ได้สำเร็จ
เจ้าหญิงอัมพา
เจ้าหญิงอัมพา ตัวละครในเรื่องมหากาพย์มหาภารตะ เป็น เจ้าหญิงแห่งแคว้นกาสี เป็นพี่สาวของ อัมพิกาและอัมพาลิกา เมื่อถึงพิธีสยุมพรให้เจ้าหญิงทั้งสามเลือกคู่ กับเจ้าชายเมืองต่างๆ
ภีษมะ ต้องการให้เจ้าหญิงทั้งสาม เป็นมเหสีของ วิจิตรวีรยะ น้องชายต่างมารดา แต่เนื่องจากว่าเจ้าหญิงอัมพามีใจให้กับราชาศาลวะ แต่ภีษมะกระทำรากษสวิวาห์ ศาลวะจึงคิดว่าอัมพาเป็นสมบัติของภีษมะ แม้อัมพาจะอธิบายอย่างไรก็ตาม แต่สุดท้ายราชาศาลวะก็ไม่ต้องการอัมพา ทำให้อัมพาไปหาภีษมะอีกครั้ง แต่ภีษมะไม่รับรับนางเป็นชายา อัมพาจึงสรรหาผู้ที่จะสังหารภีษมะแต่ไม่มีใครอาสา อัมพาจึงบำเพ็ญตบะแด่พระขันธกุมาร พระขันธกุมารจึงมอบพวงมาลัย (คนที่สวมพวงมาลัยจะสังหารภีษมะได้) แต่ไม่มีราชาคนใดอาสาสังหารภีษมะ จนถึงแคว้นปัญจาละของท้าวทรุปัท นางจึงแขวนพวงมาลัยไว้หน้าเมือง แล้วจึงขอพรพระศิวะ ให้ตนเกิดใหม่เป็นผู้นำความตายสู่ภีษมะ และเผาตนเองในกองไฟ แล้วไปเกิดใหม่เป็น ศิขัณฑิณ
สโมสรฟุตบอลโบลตันวอนเดอเรอส์
สโมสรฟุตบอลโบลตันวอนเดอเรอส์ () เป็นสโมสรฟุตบอลอาชีพในอังกฤษ โดยเล่นในระดับพรีเมียร์ลีก แม้โบลตันจะไม่ใช่ทีมระดับแนวหน้าแต่ก็เคยมีนักเตะที่มีชื่อเสียงย้ายมาเล่นให้กับทีมอย่างเช่น ยูริ จอร์เกฟฟ์, เฟร์นันโด เอียร์โร, เจย์ เจย์ โอโคชา, ฮิเดะโตะชิ นะกะตะ และนีกอลา อาแนลกา และในปี พ.ศ. 2547 โบลตันผ่านเข้ารอบชิงชนะเลิศลีกคัพแต่ก็พลาดแชมป์ไปด้วยการแพ้มิดเดิลส์เบรอ
ล่าสุด บีอีซี-เทโร เอ็นเตอร์เทนเม้นท์ ได้จับมือกับสยามสปอร์ต เข้าซื้อทีมโบลตันด้วยราคา 40 ล้านปอนด์ (2000 ล้านบาท)
ซีอองก์
MSN-02 ซีอองก์ (ญี่ปุ่น:"ジオング" ;อังกฤษ:Zeong) เป็นโมบิลสูทตัวร้ายในอะนิเมะเรื่อง "โมบิลสูทกันดั้ม" อันเป็นตอนหนึ่งในภาพยนตร์ชุดกันดั้ม ออกแบบโดยคุนิโอะ โอคาวาระ
ซีอองก์เป็นโมบิลสูทเครื่องสุดท้ายที่ชาร์ อัสนาเบิลควบคุมในช่วงสงครามหนึ่งปี โดยพัฒนาในโครงการ "MS-16X บิชอป" ต่อมาจาก MSN-01 ไซคอมมิวซาคุรุ่นการขับเคลื่อนสูง เนื่องจากระบบไซคอมมิวที่ใช้ในช่วงสงครามหนึ่งปีมีขนาดใหญ่ทำให้ซีอองก์มีร่างกายที่ใหญ่โตไปด้วย
แขนทั้งสองข้างของซีอองก์สามารถแยกออกไปจากตัวได้โดยมีสายเคเบิลโยงไว้ ซึ่งนักบินที่เป็นนิวไทป์สามารถใช้พลังจิตควบคุมแขนผ่านระบบไซคอมมิวให้โจมตีศัตรูด้วยปืนมหาอนุภาคที่ติดอยู่กับนิ้วมือทั้งห้าได้ นอกจากที่มือทั้งสองแล้วซีอองก์ยังมีปืนมหาอนุภาคอยู่ที่ท้องและปากรวมสามกระบอก ซีอองก์ยังมีห้องควบคุมอยู่ที่ส่วนหัวซึ่งสามารถแยกออกมาและสู้ต่อได้เมื่อส่วนลำตัวถูกทำลาย
ชาร์ได้ใช้ซีอองก์ในการต่อสู้กับกันดั้มของอามุโร่ เรย์ที่ปราการอวกาศ อบาโออากูในตอนที่42ของโมบิลสูทกันดั้ม โดยซีอองก์ของชาร์นั้นได้สร้างเสร็จไปเพียง 80%และไม่มีส่วนขาทั้งสองข้าง แต่เนื่องจากเป็นการต่อสู้ในอวกาศจึงไม่ใช่ปัญหา ทั้งซีอองก์และกันดั้มถูกทำลายในการต่อสู้ครั้งนี้
ปรากฏตัวในดีไซน์ต้นฉบับ "โมบิลสูทวาริเอชัน" เป็นซีอองก์ในสภาพที่สมบูรณ์แล้ว ซึ่งซีอองก์ที่มีขานี้มีความสูงถึง30เมตร ในโมเดลคิทหรือวิดีโอเกมซึ่งเพอเฟคท์ซีอองก์ปรากฏตัวนั้นบางครั้งจะมีบีมเซเบอร์ขนาดใหญ่เป็นอาวุธด้วย ออกแบบโดยคุนิโอะ โอคาวาระ
ปรากฏตัวในวิดีโอเกม "SD Gundam G Generation Spirits" เกรทซีอองก์สามารถแยกร่างได้ถึงเจ็ดส่วน คือหัว หน้าอกและไหล่ ท้อง แขนสองข้าง และขาสองข้างโดยทุกส่วนติดตั้งปืนมหาอนุภาคไว้ เกราะไหล่ขนาดใหญ่ของเกรทซีอองก์ยังติดตั้งไอฟิลด์บาเรียร์ซึ่งใช้สร้างสนามพลังสำหรับสะท้อนอาวุธบีมของศัตรูและไมนอฟสกี้คราฟท์ซึ่งทำให้เกรทซีอองก์สามารถบินบนโลกได้ ส่วนหน้าอกของเกรทซีอองก์ขณะที่แยกร่างนั้นมีลักษณะคล้ายกับโมบิลอาเมอร์ อัพซาลาสทรีในภาคโมบิลสูทกันดั้ม 08th ทีม เกรทซีอองก์ได้รับการออกแบบโดยมิกะ อาคิทากะ
แก๊สซีเอ็น
แก๊สซีเอ็น () เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 ได้รับการคิดค้นขึ้นในช่วงสงครามโลกครั้งที่ 1 และ 2 แต่นำมาใช้ในช่วงสงครามเวียดนามโดยกองทัพสหรัฐอเมริกา ในช่วง ค.ศ. 1960-1979 มีการนำมาใช้ในการปราบจลาจลและในกิจการของเจ้าหน้าที่ที่ดูแลด้านความมั่นคงและความปลอดภัย โดยการใช้งานจะอยู่ในรูปละอองลอยที่บรรจุในภาชนะอัดความดัน ต่อมานำมาใช้เป็นอุปกรณ์ป้องกันตัวแต่ก็ลดน้อยลงมากแล้วในปัจจุบัน เนื่องจากระยะเวลาออกฤทธิ์ค่อนข้างนานและใช้ไม่ค่อยได้ผลกับคนติดยาและติดเหล้า
แก๊สซีเอส
แก๊สซีเอส () เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 เป็นผงผลึกสีขาว เมื่อไหม้ไฟจะก๊าซไม่มีสี ค้นพบครั้งแรกเมื่อปี ค.ศ. 1928 แต่ยังไม่มีการใช้จนกระทั่งสงครามเวียดนามจึงมีการใช้เป็นอาวุธสงครามอย่างกว้างขวางและต่อเนื่องมาจนถึงทุกวันนี้
แก๊สซีอาร์
แก๊สซีอาร์ () เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 กระทรวงกลาโหมของอังกฤษพัฒนาขึ้นในช่วงต้นทศวรรษที่ 1960 มีลักษณะเป็นผลึกสีเหลืองซีดมีกลิ่นคล้ายพริกไทย ในสหรัฐอเมริกาไม่ใช้สารตัวนี้เป็นสารควบคุมจลาจล เนื่องจากมีสมบัติก่อมะเร็ง
สมเด็จพระมหาสมณเจ้า
สมเด็จพระมหาสมณเจ้า เป็นตำแหน่งของพระบรมวงศ์ผู้ทรงดำรงสมณศักดิ์ในตำแหน่งสมเด็จพระสังฆราช ทรงเบญจปฎลเศวตฉัตร (ฉัตรขาว 5 ชั้น) สามารถหมายถึง
พระราชสันตติวงศ์ในพระบาทสมเด็จพระจอมเกล้าเจ้าอยู่หัว
ในส่วนนี้จะเป็นรายพระนามพระราชโอรส พระราชธิดา และพระราชนัดดา ในพระบาทสมเด็จพระจอมเกล้าเจ้าอยู่หัว รัชกาลที่ 4 แห่งราชวงศ์จักรี
พระบาทสมเด็จพระจอมเกล้าเจ้าอยู่หัว มีพระภรรยาเจ้า 3 พระองค์และมีพระสนม 56 คน รวม 59 พระองค์/คน ได้แก่พระองค์มีพระราชโอรส 39 พระองค์ มีพระราชธิดา 43 พระองค์และมีพระราชบุตรที่ตกอีก 2 พระองค์ รวม 84 พระองค์ ได้แก่
ราชสกุลนพวงศ์ องค์ต้นราชสกุล คือพระเจ้าบรมวงศ์เธอ กรมหมื่นมเหศวรศิววิลาส พระองค์มีหม่อมที่ปรากฏนาม 6 คน ได้แก่พระองค์มีพระโอรส 2 พระองค์ กับ 14 องค์ และมีพระธิดา 10 องค์ รวม 26 พระองค์/องค์ ได้แก่
ราชสกุลสุประดิษฐ์ องค์ต้นราชสกุล คือพระเจ้าบรมวงศ์เธอ กรมหมื่นวิษณุนาถนิภาธร พระองค์มีหม่อมที่ปรากฏนาม 3 คน ได้แก่พระองค์มีพระโอรส 5 องค์ และมีพระธิดา 1 พระองค์ กับ 8 องค์ รวม 14 พระองค์/องค์ ได้แก่
พระบาทสมเด็จพระจุลจอมเกล้าเจ้าอยู่หัว มีพระภรรยาเจ้า 9 พระองค์ และมีพระสนม 144 คน รวม 153 พระองค์/คน ได้แก่ พระองค์มีพระราชโอรส 32 พระองค์ มีพระราชธิดา 44 พระองค์ และมีพระราชบุตรที่ตก 21 พระองค์ รวม 97 พระองค์ ได้แก่
ราชสกุลกฤดากร องค์ต้นราชสกุล คือพระเจ้าบรมวงศ์เธอ กรมพระนเรศรวรฤทธิ์ พระองค์มีหม่อม 3 คน ได้แก่
พระองค์มีพระโอรส 2 พระองค์ กับ 12 องค์ และมีพระธิดา 6 องค์ รวม 20 พระองค์/องค์ ได้แก่
ราชสกุลคัคณางค์ องค์ต้นราชสกุล คือพระเจ้าบรมวงศ์เธอ กรมหลวงพิชิตปรีชากร พระองค์มีหม่อม 1 คน คือพระองค์มีพระโอรส 3 องค์ และมีพระธิดา 1 พระองค์ กับ 2 องค์ รวม 6 พระองค์/องค์ ได้แก่
ราชสกุลศุขสวัสดิ องค์ต้นราชสกุล คือพระเจ้าบรมวงศ์เธอ กรมหลวงอดิศรอุดมเดช พระองค์มีหม่อม 11 คน ได้แก่พระองค์มีพระโอรส 1 พระองค์ กับ 22 องค์ มีพระธิดา 1 พระองค์ กับ 12 องค์ และไม่มีข้อมูลอีก 1 องค์ รวม 37 พระองค์/องค์ ได้แก่
ราชสกุลทวีวงศ์ องค์ต้นราชสกุล คือพระเจ้าบรมวงศ์เธอ กรมหมื่นภูธเรศธำรงศักดิ์ พระองค์มีหม่อม 8 คน ได้แก่พระองค์มีพระโอรส 6 องค์ และมีพระธิดา 9 องค์ รวม 15 องค์ ได้แก่
ราชสกุลทองใหญ่ องค์ต้นราชสกุล คือพระเจ้าบรมวงศ์เธอ กรมหลวงประจักษ์ศิลปาคม พระองค์มีหม่อม 9 คน ได้แก่พระองค์มีพระโอรส 10 องค์ และมีพระธิดา 13 องค์ รวม 23 องค์ ได้แก่
อัครวัฒน์ ศรีณรงค์
ดร. อัครวัฒน์ ศรีณรงค์ นักเรียนทุนดนตรีคลาสสิกคนแรกในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เกิดเมื่อวันที่ 27 มกราคม พ.ศ. 2523 มีพี่น้อง 3 คน ทวีเวทเป็นคนที่ 1 และปัจจุบันออกอัลบั้มกับค่าย Exact GMM Grammy ในนามของ "Vietrio" พี่น้องทั้ง 3 คนของครอบครัวศรีณรงค์
Hot Album
Cool Album
ประเทศไทยในพาราลิมปิกฤดูร้อน 2008
ประเทศไทย เข้าร่วมการแข่งขันใน พาราลิมปิกฤดูร้อน 2008 ครั้งที่ 13 จัดขึ้น ณ กรุงปักกิ่ง ฮ่องกง ชิงเต่า ชิงหวงเต่า เซี่ยงไฮ้ และเสิ่นหยาง สาธารณรัฐประชาชนจีน ระหว่างวันที่ 6 กันยายน ถึง 17 กันยายน พ.ศ. 2551 โดยได้เหรียญทั้งหมด 13 เหรียญ แบ่งออกเป็น 1 เหรียญทอง 5 เหรียญเงิน และ 7 เหรียญทองแดง
กัญภัส ศรีณรงค์ ชยานุวัฒน์
กัญภัส ศรีณรงค์ เป็นนักเรียนทุนดนตรีคลาสสิกในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ฝึกฝนดนตรีด้วยการเริ่มเล่นเปียโนมาตั้งแต่อายุ 3 ขวบ ต่อมาจึงเริ่มหัดเล่นไวโอลิน และเริ่มสนใจการเล่นเชลโล่อย่างจริงจังเมื่ออายุ 14 ปี เกิดเมื่อวันที่ 13 พฤษภาคม พ.ศ. 2525 มีพี่น้อง 3 คน อุทัยศรีเป็นคนที่ 2 และปัจจุบันออกอัลบั้มกับค่าย Exact ในนามของ "Vietrio" พี่น้องทั้ง 3 คนของครอบครัวศรีณรงค์ ชีวิตส่วนตัวได้สมรสกับแฟนหนุ่มนักธุรกิจ "แชมป์ - นพพล ชยานุวัฒน์" เมื่อวันที่ 18 มกราคม 2558 ณ โรงแรมพลาซ่า แอทธินี รอยัล เมอริเดียน หลังจากคบหาดูใจกันมานาน 5 ปีHot Album
Cool Album
อริยา ศรีณรงค์
อริยา ศรีณรงค์ หรือ ปุย หัวหน้าวงดุริยางค์เยาวชนไทยในอุปถัมภ์ของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เกิดเมื่อวันที่ 28 ธันวาคม พ.ศ. 2531 มีพี่น้อง 3 คน พินทุสรเป็นคนสุดท้อง และปัจจุบันออกอัลบั้มกับค่าย Exact ในนามของ "Vietrio" พี่น้องทั้ง 3 คนของครอบครัวศรีณรงค์
ผิวหนังอักเสบ
ผิวหนังอักเสบ () คือ โรคที่เกิดจากการอักเสบของผิวหนัง ซึ่งแสดงออกมาได้หลายรูปแบบ แล้วแต่ระยะของโรค
แบ่งออกเป็น 2 ระยะ คือ
แดวู เค1
แดวู เค1 () เป็นปืนกลเบาที่ถูกพัฒนาขึ้นโดยประเทศเกาหลีใต้ในปี ค.ศ. 1977 และถูกนำมาใช้ในกองทัพเกาหลีตั้งแต่ในปี ค.ศ. 1981 - ปัจจุบัน
เบอร์รี
เบอร์รี () ในทางพฤกษศาสตร์หมายถึงผลไม้ที่เนื้อและเมล็ดเกิดขึ้นจากรังไข่เดียว แต่โดยทั่วไป คำว่าเบอร์รีมักจะถูกใช้เรียกผลไม้ลูกเล็ก ๆ กลม ๆ หรือเหลี่ยม ๆ สีสันสดใส มีรสเปรี้ยวหรือหวาน เช่น สตรอเบอร์รี บลูเบอร์รี แรสเบอร์รี ฯลฯ เสียมากกว่า
เบอร์รีในทางพฤกษศาสตร์หรือ "เบอร์รีแท้" (true berry) คือผลไม้มีเนื้อที่พบได้ทั่วไปมากที่สุด เมล็ดของผลไม้ชนิดนี้จะติดอยู่กับเนื้อของรังไข่ ผลไม้ที่จัดเป็นเบอร์รีแท้ได้แก่ มะเขือเทศ องุ่น ลิ้นจี่ อาโวคาโด ฝรั่ง พริกหยวก กล้วย เป็นต้น สำหรับสตรอเบอร์รีไม่จัดว่าเป็นเบอร์รีในทางพฤกษศาสตร์
นวัตกรรม
นวัตกรรม หมายถึงการทำสิ่งต่างๆด้วยวิธีใหม่ๆ และยังอาจหมายถึงการเปลี่ยนแปลงทางความคิด การผลิต กระบวนการ หรือองค์กร ไม่ว่าการเปลี่ยนนั้นจะเกิดขึ้นจากการปฏิวัติ การเปลี่ยนอย่างถอนรากถอนโคน หรือการพัฒนาต่อยอด ทั้งนี้ มักมีการแยกแยะความแตกต่างอย่างชัดเจน ระหว่างการประดิษฐ์คิดค้น ความคิดริเริ่ม และนวัตกรรม อันหมายถึงความคิดริเริ่มที่นำมาประยุกต์ใช้อย่างสัมฤทธิ์ผล (Mckeown, 2008) และในหลายสาขา เชื่อกันว่าการที่สิ่งใดสิ่งหนึ่งจะเป็นนวัตกรรมได้นั้น จะต้องมีความแปลกใหม่อย่างเห็นได้ชัด และไม่เป็นแค่เพียงการเปลี่ยนแปลงครั้งสำคัญ เป็นต้นว่า ในด้านศิลปะ เศรษฐศาสตร์ เศรษฐกิจ และนโยบายของรัฐ ในเชิงเศรษฐศาสตร์นั้น การเปลี่ยนแปลงนั้นจะต้องเพิ่มมูลค่า มูลค่าของลูกค้า หรือมูลค่าของผู้ผลิต เป้าหมายของนวัตกรรมคือการเปลี่ยนแปลงในเชิงบวก เพื่อทำให้สิ่งต่างๆเกิดเปลี่ยนแปลงในทางที่ดีขึ้น นวัตกรรมก่อให้ได้ผลิตผลเพิ่มขึ้น และเป็นที่มาสำคัญของความมั่งคั่งทางเศรษฐกิจ
นวัตกรรมเป็นหัวข้อหลักในการศึกษาด้านเศรษฐศาสตร์ ธุรกิจ เทคโนโลยี สังคมศาสตร์ และวิศวกรรม และหากพูดกันแบบภาษาชาวบ้านแล้ว คำว่า 'นวัตกรรม' มักจะหมายถึงผลลัพธ์ของกระบวนการ และในฐานะที่นวัตกรรมมักจะได้รับการยกย่องว่าเป็นกลไกสำคัญในการผลักดันเศรษฐกิจ ปัจจัยที่นำไปสู่นวัตกรรม มักได้รับความสำคัญจากผู้ออกนโยบายว่าเป็นเรื่องวิกฤติ
ผู้มีหน้าที่รับผิดชอบโดยตรงในการนำนวัตกรรมมาประยุกต์ใช้ในสาขาใดสาขาหนึ่ง มักจะเรียกว่าเป็นผู้บุกเบิกในสาขานั้น ไม่ว่าจะเป็นในนามบุคคล หรือองค์กร
ในบริบทขององค์กร เราอาจเชื่อมโยงนวัตกรรมเข้ากับสมรรถนะ และ การเติบโต ด้วยการพัฒนาประสิทธิภาพ ความสามารถในการผลิต คุณภาพ จุดยืนด้วยความสามารถในการแข่งขัน ส่วนแบ่งการตลาด ฯลฯ องค์กรทุกองค์กรสามารถสร้างนวัตกรรมได้ อาทิเช่น โรงพยาบาล มหาวิทยาลัยธรรมศาสตร์รังสิต และรัฐบาลท้องถิ่น
มีผู้ให้ความหมายไว้มากมาย ในยุคแรกๆ จะพูดถึงอะไรที่เป็นสิ่งใหม่ๆ เท่านั้น ต่อมา โรเจอร์ ได้เริ่มกล่าวถึง การแพร่กระจายของนวัตกรรมด้วย Diffusion of Innovation อย่างไรก็ดี คำจำกัดความที่ดูเหมือนจะครอบคลุมที่สุด คือ Invention + Commercialization หรือ ต้องมีการนำสิ่งประดิษฐ์ที่คิดว่าใหม่ ไปใช้ให้เกิดประโยชน์ได้จริง ทั้งทางธุรกิจ หรือ ทางสังคม ทั้งนี้รูปแบบของนวัตกรรม ก็สามารถแบ่งออกเป็นได้ตามรูปแบบ (Product, Service, Process) หรือ อาจแบ่งตามระดับความใหม่ก็ได้ ซึ่งจะแบ่งออกเป็น 4 กลุ่มด้วยกัน ได้แก่ Incremental, Modular, Architectural และ Radical Innovation Teerapon.T (2008) กล่าวถึง Innovation หรือ นวัตกรรมว่า อาจหมายถึง สิ่งประดิษฐ์ หรือ สิ่งใหม่ ที่ต้องสร้างให้เกิด Value Creation คือ นำไปใช้ให้เกิดประโยชน์ได้นั่นเอง
2008 TC3
2008 TC (ชื่อรหัสชั่วคราวตามโครงการสำรวจท้องฟ้าคาทาลินา ว่า 8TA9D69) เป็นอุกกาบาตที่มีขนาดเส้นผ่านศูนย์กลางระหว่าง 2 - 5 เมตร (6.6 - 16 ฟุต) ที่เข้ามาในชั้นบรรยากาศของโลกเมื่อวันที่ 7 ตุลาคม พ.ศ. 2551 เวลา 2:46 น. ตามเวลามาตรฐาน (หรือเวลา 5:46 น. ตามเวลาท้องถิ่นประเทศซูดาน) และเผาไหม้กลายเป็นจุณก่อนจะตกลงกระทบพื้น
ผู้ค้นพบอุกกาบาตนี้คือเจ้าหน้าที่สังเกตการณ์ประจำศูนย์สำรวจท้องฟ้าคาทาลินา (Catalina Sky Survey : CSS) ด้วยกล้องโทรทรรศน์ขนาด 1.564 เมตร ที่ภูเขาเลมมอน ทางตอนเหนือของทัคสัน รัฐอริโซนา สหรัฐอเมริกา ประมาณ 1 วันก่อนการเข้าชน อุกกาบาตมีขนาดเล็กมากและมีสีดำมืด ทำให้สังเกตเห็นได้ยาก
อุกกาบาตนี้มีความสำคัญเนื่องจากเป็นวัตถุท้องฟ้าชนิดแรกที่มีการพบเห็นก่อนจะเข้ามาถึงโลก ระบบตรวจจับในการป้องกันทางอวกาศทั้งหมดรายงานการสังเกตการณ์พบ คำนวณวงโคจร และคาดการณ์การชนของอุกกาบาต มีการแจ้งเตือนผู้เกี่ยวข้องทั้งผู้เชี่ยวชาญและอาสาสมัครสังเกตการณ์ในการเฝ้าติดตามการเคลื่อนที่ มีรายงานทางดาราศาสตร์กว่า 570 ชิ้นและภาพถ่ายอีกเป็นจำนวนมากที่ส่งเข้ามายังศูนย์ดาวเคราะห์ขนาดเล็ก (Minor Planet Center) ภายในเวลาไม่ถึง 19 ชั่วโมง CLOMON 2 semi-automatic monitoring system แห่งมหาวิทยาลัยปิซา เป็นผู้ทำนายการชนกับโลก พร้อมกันกับ Sentry system ของ Jet Propulsion Laboratory การสังเกตการณ์สเปคตรัมดำเนินการโดยเหล่านักดาราศาสตร์ที่ La Palma หมู่เกาะคานารี โดยใช้กล้องโทรทรรศน์วิลเลียม เฮอร์เชล
อักษรปัลลวะ
อักษรปัลลวะ เป็นอักษรสระประกอบที่มีต้นกำเนิดมาจากอินเดียใต้ มีอายุอยู่ในช่วงระหว่างคริสต์ศตวรรษที่ 6 - 14 ซึ่งได้พัฒนาจนกลายเป็นอักษรทมิฬและอักษรมาลายาลัมในปัจจุบัน อักษรดังกล่าวเคยใช้เขียนภาษาทมิฬและภาษามาลายาลัม โดยเข้าไปแทนที่อักษรแบบเดิมซึ่งมีต้นกำเนิดจากอักษรพราหมีและยังใช้เขียนภาษากลุ่มดราวิเดียนอื่น ๆ ด้วย
อักษรปัลลวะเป็นอักษรชนิดแรกที่แพร่เข้ามาสู่เอเชียตะวันออกเฉียงใต้ โดยเป็นอักษรต้นแบบของอักษรมอญโบราณ อักษรขอมโบราณ และอักษรกวิ ซึ่งอักษรทั้งสามประเภทก็เป็นอักษรต้นแบบให้กับอักษรเกือบทั้งหมดในเอเชียตะวันออกเฉียงใต้
พระเจ้าบรมวงศ์เธอ กรมพระเทเวศร์วัชรินทร์
พระเจ้าบรมวงศ์เธอ พระองค์เจ้ากลาง กรมพระเทเวศร์วัชรินทร์ ประสูติเมื่อวันเสาร์ เดือน 3 แรม 12 ค่ำ ปีฉลู สัปตศก จ.ศ. 1167 ตรงกับวันที่ 15 กุมภาพันธ์ พ.ศ. 2348 (นับศักราชแบบเก่า) เป็นพระราชโอรสองค์ที่ 44 ในพระบาทสมเด็จพระพุทธเลิศหล้านภาลัย ต่อมาพระบาทสมเด็จพระจอมเกล้าเจ้าอยู่หัว โปรดเกล้าฯ สถาปนาขึ้นเป็น กรมหลวงเทเวศร์วัชรินทร์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ เลื่อนขึ้นเป็น กรมพระเทเวศร์วัชรินทร์ และได้ทรงกำกับกรมช่างทองมาแต่ในรัชกาลที่ 3 ต่อมาในแผ่นดินพระบาทสมเด็จพระจุลจอมเกล้าเจ้าอยู่หัว ทรงได้กำกับศาลฎีกา และสิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อวันอังคาร เดือน 4 ขึ้น 8 ค่ำ ปีชวด อัฐศก จ.ศ. 1238 ตรงกับวันที่ 20 กุมภาพันธ์ พ.ศ. 2419 พระชันษา 73 ปี ทรงเป็นต้นราชสกุล วัชรีวงศ์
พระเจ้าหลุยส์-ฟีลิปที่ 1 แห่งฝรั่งเศส
พระเจ้าหลุยส์-ฟีลิปที่ 1 แห่งฝรั่งเศส (; ) (6 ตุลาคม พ.ศ. 2316 - 26 สิงหาคม พ.ศ. 2393) ทรงเป็นพระมหากษัตริย์แห่งชาวฝรั่งเศส (King of the French) ตั้งแต่ 9 สิงหาคม พ.ศ. 2373 ถึง 24 กุมภาพันธ์ พ.ศ. 2391 รวม 18 ปี ต่อจากการสละราชสมบัติของพระเจ้าชาร์ลที่ 10 พระองค์ทรงเป็นที่รู้จักของประชาชนในนาม "พระมหากษัตริย์แห่งเดือนกรกฎาคม" โดยพระองค์ก็ถูกบังคับให้สละราชสมบัติในปีค.ศ. 1830 และเสด็จไปลี้ภัยที่ประเทศอังกฤษจนสิ้นพระชนม์ชีพ เป็นพระมหากษัตริย์พระองค์สุดท้ายแห่งฝรั่งเศส (ถ้าไม่นับรวมจักรพรรดินโปเลียนที่ 3 ซึ่งอยู่ในฐานะจักรพรรดิ)
พระองค์พระสูติ ณ พระราชวังหลวง กรุงปารีส เป็นพระโอรสในหลุยส์ ฟิลิปที่ 2 ดยุกแห่งออร์เลอ็อง กับ หลุยส์ มารี อเดเลดเดอบูร์บอง ซึ่งพระนางเองก็ทรงเป็นราชนิกุลสายราชวงศ์บูร์บง พระองค์มีพระอิสรยศเป็นเจ้าชายสืบสายพระโลหิต (Prince du sang) และเป็นหนึ่งในพระโอรสพระธิดาทั้ง 3 พระองค์แห่งราชวงศ์ออร์เลอองส์
ต้นไม้กินคน
ต้นไม้กินคน มีความหมายถึงพืชกินสัตว์ซึ่งมีขนาดใหญ่จนสามารถกินมนุษย์หรือสัตว์ขนาดใหญ่อื่นๆได้ ในปัจจุบันยังไม่พบพืชลักษณะนี้อยู่จริง แต่ก็มีบันทึกที่ไม่สามารถยืนยันได้ที่ระบุถึงอยู่พืชเหล่านี้อยู่
ในปัจจุบัน พืชกินสัตว์ซึ่งมีขนาดใหญ่ที่สุดก็คือ "Nepenthes rajah" ซึ่งสามารถจับสัตว์เลี้ยงลูกด้วยนมขนาดเล็กกินได้
เรื่องของต้นไม้กินคนที่เป็นที่รู้จักอย่างแพร่หลายนั้นมีที่มาจากเรื่ิองที่แต่งให้หนังสือพิมพ์ นิวยอร์คเวิลด์ ของ เอ็ดมัน สเปนเซอร์ ในบทความมีจดหมายที่ตีพิมพ์ จากผู้ซึ่งอ้างตัวว่าเป็นนักสำรวจชาวเยอรมัน ชื่อ คาร์ล ลิช "Karl Liche" (หรือ Carl Liche ) ได้รายงานการพบเห็นการบูชายันต์ของชนเผ่า Mkodo แห่งมาดากัสการ์โดยบังเอิญ และเหตุการณ์นี้ได้ถูกหนังสือพิมพ์ต่างๆ หยิบยกขึ้นมาเป็นประเด็น รวมถึงหนังสือพิมพ์เซาท์ออสเตรเลียรีจิสเตอร์ ฉบับวันที่ 27 ตุลาคม พ.ศ. 2417 ซึ่งทำให้เรื่องราวนี้ได้แพร่กระจายออกไปเป็นวงกว้าง
""The slender delicate palpi, with the fury of starved serpents, quivered a moment over her head, then as if instinct with demoniac intelligence fastened upon her in sudden coils round and round her neck and arms; then while her awful screams and yet more awful laughter rose wildly to be instantly strangled down again into a gurgling moan, the tendrils one after another, like great green serpents, with brutal energy and infernal rapidity, rose, retracted themselves, and wrapped her about in fold after fold, ever tightening with cruel swiftness and savage tenacity of anacondas fastening upon their prey.""
เรื่องราวของต้นไม้กินคนแห่งมาดากัสการ์นี้ได้รับการเผยแพร่อีกครั้งในพ.ศ. 2467 โดยอดีตผู้ว่าการรัฐมิชิแกน "Chase Osborn" ได้ประพันธ์หนังสือเรื่อง "Madagascar, Land of the Man-eating Tree". ซึ่งอ้างถึงเรื่องของ Liche และระบุว่าชนพื้นเมืองและมิชชันนารีล้วนรู้จักต้นไม้ชนิดนี้
ในหนังสือ "Salamanders and other Wonders", พ.ศ. 2498 นักประพันธ์วิทยาศาสตร์ "Willy Ley" ได้ระบุว่าทั้งเผ่า Mkodo และต้นไม้กินคนนี้ไม่มีอยู่จริง
กลุ่มภาษาอาระเบียใต้โบราณ
กลุ่มภาษาอาระเบียใต้โบราณ (Old South Arabian) เป็นกลุ่มของภาษาที่มีความใกล้เคียงกัน 4 ภาษา ที่ใช้พูดทางตอนใต้ของคาบสมุทรอาระเบีย ซึ่งภาษาเหล่านี้ต่างจากภาษาอาหรับคลาสสิก กลุ่มผู้พูดภาษาเซมิติกที่ไม่ได้อพยพขึ้นเหนือได้เกิดการพัฒนาของกลุ่มภาษาใหม่ที่เรียกว่าเซมิติกตะวันตกเฉียงใต้ ภาษาในกลุ่มนี้ ได้แก่ ภาษาซาบาเอียน ภาษามินาเอีย ภาษากวาตาบาเนีย และภาษาฮาดรามัวติก กลุ่มนี้จัดเป็นสาขาตะวันตกของกลุ่มภาษาเซมิติกใต้
ภาษาในกลุ่มนี้มีระบบการเขียนเป็นของตนเองคืออักษรอาระเบียใต้ ต่อมาได้พัฒนาไปเป็นอักษรเอธิโอปิก มีจุดกำเนิดเช่นเดียวกับอักษรของกลุ่มภาษาเซมิติกอื่นๆ การเข้ามาของศาสนาอิสลามทำให้ภาษาอาหรับคลาสสิกเข้ามาเป็นภาษากลางแทนที่ภาษาเหล่านี้ ปัจจุบันเหลือเพียงข้อความโบราณและจารึกบางส่วนและยังมีอิทธิพลต่อภาษาอาหรับท้องถิ่นในบริเวณนั้นเช่นเดียวกับการที่ภาษาคอปติกมีอิทธิพลต่อภาษาอาหรับอียิปต์
กลุ่มภาษาเซมิติกตะวันตก
กลุ่มภาษาเซมิติกตะวันตก (West Semitic languages) เป็นกลุ่มย่อยของกลุ่มภาษาเซมิติกที่ได้รับการยอมรับอย่างกว้างขวางและได้รับการสนับสนุนจาก Robert Hetzron และ John Huehnergard ผู้เชี่ยวชาญด้านกลุ่มภาษาเซมิติก ซึ่งแบ่งกลุ่มภาษาเซมิติกออกเป็นสองกลุ่มคือกลุ่มภาษาเซมิติกตะวันออกและตะวันตก กลุ่มตะวันออกประกอบด้วยภาษาเอ็บลาไอต์ และภาษาอัคคาเดีย ส่วนกลุ่มตะวันตกเป็นกลุ่มใหญ่ของกลุ่มภาษาเซมิติก ประกอบด้วยกลุ่มย่อยได้แก่ กลุ่มเอธิโฮปิก กลุ่มอาระเบียใต้ ภาษาอาหรับ และกลุ่มภาษาเซมิติกตะวันตกเฉียงเหนือ (ภาษายูการิติก ภาษาฮีบรู ภาษาอราเมอิก) กลุ่มภาษาเอธิโอปิกและอาระเบียใต้ มีลักษณะใกล้เคียงกันมาก บางครั้งรวมกันเป็นกลุ่มภาษาเซมิติกใต้ การจัดตำแหน่งของภาษาอาหรับภายในกลุ่มเซมิติกยังสับสน บางครั้งจัดให้อยู่ในกลุ่มเซมิติกใต้ บางครั้งรวมกับกลุ่มตะวันตกเฉียงเหนือเป็นกลุ่มภาษาเซมิติกกลาง
กลุ่มภาษาเซมิติกใต้
กลุ่มภาษาเซมิติกใต้ (South Semitic) เป็นกลุ่มย่อยของกลุ่มภาษาเซมิติก นอกเหนือจากกลุ่มภาษาเซมิติกตะวันออก (เช่นภาษาอัคคาเดีย) และกลุ่มภาษาเซมิติกตะวันตก (เช่น ภาษาอาหรับ ภาษาอราเมอิก ภาษาฮีบรู)
กลุ่มภาษาเซมิติกใต้แบ่งได้อีกเป็นสองสาขาหลัก คือกลุ่มภาษาอาระเบียใต้ที่ใช้พูดทางชายฝั่งตอนใต้ของคาบสมุทรอาระเบีย และกลุ่มภาษาเอธิโอปิกที่พบตามฝั่งทะเลแดงด้านจะงอยของทวีปแอฟริกา โดยเฉพาะในเอธิโอเปียและเอริเทรียในปัจจุบัน ภาษาหลักในเอริเทรียเช่น ภาษาทีกรินยา ภาษาติเกร เป็นกลุ่มภาษาเอธิโอปิกเหนือ ในขณะที่ภาษาอัมฮาราที่เป็นภาษาหลักในเอธิโอเปียเป็นกลุ่มภาษาเอธิโอปิกใต้
บ้านเกิดของกลุ่มภาษาเซมิติกใต้ยังเป็นที่ถกเถียงกันอยู่ ส่วนใหญ่เชื่อว่าอยู่ทางตอนเหนือของของเอธิโอเปียและเอริเทรีย หรือทางตะวันตกเฉียงใต้ของคาบสมุทรอาระเบีย หลักฐานทางประวัติศาสตร์ของกลุ่มภาษาเซมิติกใต้ สาขาเอธิโอปิกในแอฟริกา เชื่อว่าเกิดจากการอพยพของผู้พูดภาษาอาระเบียใต้จากเยเมนเมื่อไม่กี่พันปีที่ผ่านมา บางกลุ่มเชื่อว่า การอพยพนี้เป็นการอพยพกลับของกลุ่มผู้พูดตระกูลภาษาแอฟโฟร-เอเชียติกที่มีต้นกำเนิดในแอฟริกา และอพยพเข้าสู่ตะวันออกกลางและคาบสมุทอาระเบีย โดยกลุ่มของผู้พูดภาษาเซมิติกดั้งเดิม แต่นักภาษาศาสตร์บางคน เช่น A. Murtonen (1967) เชื่อว่ากลุ่มภาษานี้มีต้นกำเนิดในเอธิโอเปีย
กลุ่มภาษาเซมิติกตะวันตกเฉียงเหนือ
กลุ่มภาษาเซมิติกตะวันตกเฉียงเหนือ (Northwest Semitic languages) เป็นกลุ่มย่อยของกลุ่มภาษาเซมิติกตะวันตก มีผู้พูดประมาณ 8 ล้านคนในปัจจุบัน แบ่งได้เป็น 3 สาขา คือ ภาษายูการิติก (ตายแล้ว) ภาษาคานาอันไนต์ (รวมภาษาฮีบรู) และภาษาอราเมอิก บางครั้งรวมกลุ่มภาษานี้เข้ากับภาษาอาหรับแล้วจัดเป็นกลุ่มภาษาเซมิติกกลาง
ภาษายูการิติกที่ตายแล้วเป็นหลักฐานรุ่นแรกสุดของกลุ่มภาษานี้ ภาษายูการิติกไม่มีเสียง /dˤ/ (ḍ) แต่แทนที่ด้วยเสียง /sˤ/ (ṣ) (ลักษณะเดียวกับที่ปรากฏในภาษาอัคคาเดีย) เสียงนี้กลายเป็นเสียง /ʕ/ ในภาษาอราเมอิก (ในภาษาอราเมอิกโบราณ เสียงนี้เขียนด้วยอักษรกอฟ) ซึ่งแสดงให้เห็นว่าภาษายูการิติกไม่ได้เป็นภาษาต้นแบบของกลุ่มนี้ ตัวอย่างการเปลี่ยนเสียงนี้พบได้ในคำว่า “โลก” : ภาษายูการิติก /ʔarsˤ/ (’arṣ), ภาษาฮีบรู /ʔɛrɛsˤ/ (’ereṣ) และภาษาอราเมอิก /ʔarʕaː/ (’ar‘ā’) ภาษายูการิติกต่างจากภาษาในกลุ่มเดียวกันตรงที่ว่ายังคงมีคำที่ขึ้นต้นด้วย /w/ ในขณะที่ภาษาที่เหลือแทนที่ด้วย /y/
แหล่งที่เป็นต้นกำเนิดของภาษานี้ได้แก่บริเวณที่ในปัจจุบันเป็นประเทศอิสราเอล ซีเรีย จอร์แดน เลบานอนและคาบสมุทรไซนาย การเลื่อนเสียงสระจาก /aː/ เป็น /oː/ เป็นการแยกภาษาคานาอันไนต์ออกจากภาษายูการิติก ตัวอย่างการเปลี่ยนเสียง ได้แก่
ระบบประสาทอิสระ
ระบบประสาทอิสระหรือระบบประสาทอัตโนวัติ () เป็นการทำงานของระบบประสาทที่เกี่ยวข้องกับการตอบสนองและควบคุมการทำงานของกล้ามเนื้อเรียบ ทำหน้าที่อยู่นอกอำนาจจิตใจแบ่งได้เป็น 2 ระบบคือ
สโมสรฟุตบอลควีนส์พาร์กเรนเจอส์
"ระวังสับสนกับ: สโมสรฟุตบอลควีนส์พาร์ก ในสกอตติชเติร์ชลีก"
สโมสรฟุตบอลควีนส์พาร์กเรนเจอส์ () เป็นสโมสรฟุตบอลอาชีพอังกฤษ จากเมืองไวต์ซิตี แฮมเมอร์สมิทและฟูแลม เวสต์ลอนดอน กรุงลอนดอน สโมสรเป็นผู้ชนะในฟุตบอลลีกแชมเปียนชิปฤดูกาล 2010-11 ทำให้เลื่อนชั้นมายังพรีเมียร์ลีกเป็นครั้งแรกในรอบ 15 ปี สโมสรเป็นผู้ชนะเลิศในฟุตบอลลีกคัพ ปี ค.ศ. 1967 ยังเป็นรองชนะเลิศในการแข่งขันดิวิชันหนึ่งแบบเก่าในฤดูกาล 1975–76 ยังเข้าสู่รอบชิงชนะเลิศในเอฟเอคัพ ปี ค.ศ. 1982
ไวรัสตับอักเสบซี
ปัจจุบันเป็นที่ทราบกันดีว่า มะเร็งตับนั้นส่วนใหญ่จะพบในผู้ที่มีปัจจัยเสี่ยงและปัจจัยเสี่ยงที่สำคัญที่สุดก็คือการติดเชื้อไวรัสตับอักเสบและหนึ่งในนั้นก็คือ ไวรัสตับอักเสบซี 
ใครบ้างที่มีปัจจัยเสี่ยงในการติดเชื้อไวรัสตับอักเสบซี
1. ผู้ที่ฉีดยาเสพติดเข้าเส้นเลือด และการใช้เข็มฉีดยาร่วมกัน
2. การรับเลือดและส่วนประกอบของเลือดก่อนปี 2532
3. การสักตามผิวหนังแบบไม่สะอาด การเจาะหูแบบไม่สะอาด
4. การฟอกเลือดในผู้ป่วยไตวายเรื้อรัง
5. การผ่าตัดปลูกถ่ายอวัยวะ
6. การมีเพศสัมพันธ์กับผู้มีเชื้อไวรัสซี (พบได้น้อย)
7. บุตรได้รับจากมารดาโดยตรงจากการตั้งครรภ์(พบได้น้อย)
อย่างไรก็ตามมีผู้ป่วยที่ติดเชื้อไวรัสตับอักเสบซีอีก 40% ซึ่งไม่สามารถทราบได้ว่าได้รับเชื้อมาจากสาเหตุใด (SPORADIC CASE) ปัจจุบันพบว่าทั่วโลกมีการติดเชื้อไวรัสซีมากกว่า 100 ล้านคนทั่วโลก และในประเทศไทยพบว่ามีการติดเชื้อไวรัสซี 1-2% ของประชากรไทย
ความสำคัญของไวรัสตับอักเสบซี 
เมื่อมีการติดเชื้อไวรัสตับอักเสบซีแล้วพบว่า 50-90% ของผู้ป่วยจะกลายเป็นไวรัสตับอักเสบซี เรื้อรัง ซึ่งต่างกับไวรัสตับอักเสบบี ซึ่งจะมีโอกาสกลายเป็นตับอักเสบเรื้อรัง 5% เมื่อได้รับเชื้อในวัยผู้ใหญ่ และพบว่าผู้ติดเชื้อไวรัสตับอักเสบซีที่มีตับแข็งร่วมด้วย มีโอกาสมีชีวิตอยู่รอดใน 10 ปีเพียง 35% เท่านั้น และไวรัสตับอักเสบซียังเป็นสาเหตุสำคัญของการเป็นมะเร็งตับเมื่อไม่ได้รับการรักษาอย่างถูกต้อง
บ้านสุขาวดี
บ้านสุขาวดี เป็นคฤหาสน์สีขาวที่สวยงามและหรูหรามากฝีมือคนไทย สถานที่นี้ได้รับการออกแบบโดย ดร.ปัญญา โชติเทวัญ ซึ่งเป็นผู้บริหารบริษัทสหฟาร์ม อยู่ใกล้ๆกับโรงแรมชลจันทร์ เริ่มก่อสร้างขึ้นเมื่อปี พ.ศ. 2543 รวมเนื้อที่มากกว่า 80 ไร่ ภายในมีอาคารโดมพระ ความลับสวรรค์ อาคารเจ้าแม่กวนอิม อุทยานสัจธรรม วังพญานาค อาคารพุทธบารมี ห้องประชุม อาคารไอริสโซเฟีย (ร้านขายของที่ระลึก) ห้องดาดฟ้า ฯลฯ เป็นสถานที่พักผ่อนและผู้เข้าชมสามารถถ่ายรูปภายในได้ เปิดให้เข้าชมทุกวัน 8.30 – 18.00 น. วันหยุดนักขัตฤกษ์ 8.00 – 18.00 น.